Document ID: 32004R1332

KOMISJONI MÄÄRUS (EÜ) nr 1332/2004,
20. juuli 2004,
mis käsitleb teatavate söödalisandite alalist lubamist
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3 ja artikli 9d lõiget 1,
ning arvestades järgmist:
(1)
Direktiiv 70/524/EMÜ näeb ette lisandite kasutamise lubamist ühenduses. Selle direktiivi C lisa II osas nimetatud lisandid on lubatud tähtajatult eeldusel, et on täidetud teatud tingimused.
(2)
Aspergillus oryzae (DSM 10287) poolt toodetud endo-1,4-beeta-ksülanaasi ensüümpreparaadi kasutamine oli esmakordselt ajutiselt lubatud broilerkanade, broilerkalkunite ja põrsaste puhul määrusega (EÜ)1436/98. (2)
(3)
Humicola insolens (DSM 10442) poolt toodetud endo-1,4-beeta-ksülanaasi ja endo-1,4-beeta-glükanaasi ensüümpreparaadi kasutamine oli esmakordselt ajutiselt lubatud broilerkanade puhul määrusega (EÜ) nr 1436/98. (2)
(4)
Tähtajatu loa taotluse toetuseks nende ensüümpreparaatide kasutamiseks esitati uusi andmeid. Hindamine näitab, et direktiiviga 70/524/EMÜ sätestatud tingimused nimetatud loa saamiseks on mõlemal juhul täidetud.
(5)
Niisiis peaks nende ensüümpreparaatide kasutamine olema teatavatel tingimustel lubatud tähtajatult.
(6)
Taotluste hindamine näitab, et kaitsmaks töötajaid kokku puutumast käesoleva määruse lisades sätestatud lisanditega, peaksid olema nõutavad teatud protseduurid. Selline kaitse peaks olema kindlustatud tööl töötajate tervise ja ohutuse parandamist edendavaid meetmeid käsitleva nõukogu 12. juuni 1989. aasta direktiivi 89/391/EMÜ rakendamisega. (3)
(7)
Käesolevas määruses sätestatud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ensüümide rühma kuuluvaid käesoleva määruse I ja II lisas nimetatud valmistisi võib lisas ettenähtud tingimustel lubada piiramatu aja jooksul kasutada söödalisandina.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. juuli 2004

Labels: 17
16
6